Здравейте, 


На 36 години съм, имам 75% ТЕЛК (от 05/03/2020 г., валидност – една година) и 31 месеца и половина трудов стаж общо. Подадох всички документи в НОИ на 29/04/2020 г.  

На 19/06/2020 г. ми превеоха 341,75 лв , а на 06/07/2020 г. – 155,79 лв (явно за месец юли).  

Днес, най-накрая. успях да се свържа с НОИ (все още не съм получил писмото от НОИ!)  

и разбрах, че това е социална пенсия.  

Въпросът ми е:  

Това правилно ли е, изискването на сайта на НОИ е 1г. и 8 месеца действителен осигурителен стаж?  

Ако трябва, какъв е срокът за обжалване и пред кого – НЕЛК ли?


Предварително Ви благодаря за Вашия отговор!


С уважение,  

Андриан Джамбазов




Инвалидна пенсия – условия за придобиването ѝ?
==============================================

 

Здравейте, г-н Джамбазов, 


осигурените придобиват право на пенсия за инвалидност поради общо заболяване, ако са загубили работоспособността си и имат осигурителен стаж, придобит до датата на инвалидизирането – над 30-годишна възраст – 5 години, като не по-малко от 1 година и 8 месеца са действителен осигурителен стаж.  

Препоръчвам след като получите писмото от НОИ, в което се съдържа Разпореждане или Решение за отказ за отпускане на инвалидна пенсия, да се консултирате с адвокат, за да спазите срока за обжалване. В описанието посочвате, че имате 31 месеца и половина трудов стаж, а изискването в КСО е 5 години, като не по-малко от 1 година и 8 месеца са действителен осигурителен стаж. Не сте уточнили дали имате този петгодишен стаж.


Поздрави,  

адв. Николина Митова  

тел. 0898 303092


